Πι Ραμεσέ

Η Πι Ραμεσέ ή Πι Ραμές (αρχαία αιγυπτιακά : Pi-Ramesses Aa-nakhtu, μτφ : το σπίτι του Ραμσή, μεγάλη η νίκη), ήταν αρχαία πόλη της Αιγύπτου στην Κάτω Αίγυπτο που χτίστηκε αποκλειστικά σαν η νέα πρωτεύουσα κατά την δέκατη ένατη δυναστεία της Αιγύπτου από τον Φαραώ Ραμσή Β΄ (1279-1213 π.Χ.). Βρίσκεται κοντά στη σημερινή Καντίρ και στην αρχαία Άβαρις. Η πόλη είχε προηγουμένως υπηρετήσει ως θερινό ανάκτορο υπό τον Σέτι Α΄ (1290-1279 π.Χ.).

 Ιστορία 
Ο Ραμσής Β΄ γεννήθηκε και μεγάλωσε στην περιοχή κάτι που μπορεί να έπαιξε ρόλο στην τοποθεσία που κατασκεύασε την πόλη κι μετέφερε την πρωτεύουσα. Ίσως επέλεξε την περιοχή και για γεωπολιτικούς λόγους, βρίσκεται κοντά στα σύνορα με την Αυτοκρατορία των Χεταίων και θα μπορούσε να αντιμετωπίσει μια επιδρομή ποιο γρήγορα με στρατεύματα που στάθμευαν στην πόληManley, Bill (1995), "The Penguin Historical Atlas of Ancient Egypt" (Penguin, Harmondsworth).

Η πόλη χτίστηκε στις όχθες του Νείλου και του κλάδου του Πηλούσιου, κι έφτασε τους 300,000 κατοίκους. Άκμασε σχεδόν έναν αιώνα μετά τον θάνατο του Ραμσή. Κατά τη διάρκεια της 20ης δυναστείας η πόλη έχασε τη σημασία της και σταδιακά εγκαταλείφθηκεNile Delta: a review of depositional environments and geological history, Geological Society of London, Special Publications, 1989, p.255". 

Η Πι Ραμεσέ αναφέρεται και στο βιβλίο της εξόδου σαν Ραμεσή όπου αναφέρει ότι χρησιμοποιήθηκαν και Εβραίοι στην κατασκευή τηςΈξοδος 1:11 [...] καὶ ᾠκοδόμησαν πόλεις ὀχυρὰς τῷ Φαραώ, τήν τε Πειθὼμ καὶ Ραμεσσῆ  [...]. Από την πόλη αυτή οι Εβραίοι αναχώρησαν από την Αίγυπτο προς το σημερινό ΙσραήλΈξοδος 12:37 [...]37 Ἀπάραντες δὲ οἱ υἱοὶ Ἰσραὴλ ἐκ Ραμεσσῆ εἰς Σοκχώθ εἰς ἑξακοσίας χιλιάδας πεζῶν, οἱ ἄνδρες, πλὴν τῆς ἀποσκευῆς  [...]. Σύγχρονη εκδοχή δίνει σαν την πόλη Ραμεσή όχι την Πι Ραμεσέ αλλά την Πειθώ αφού η Πι Ραμεσέ είχε εγκαταλειφθεί τότε εκτός κι αν διατηρούνταν κάποιο φρούριο στα ερείπια τηςJohn Van Seters, "The Geography of the Exodus", in John Andrew Dearman, Matt Patrick Graham, (eds), "The land that I will show you: essays on the history and archaeology of the Ancient Near East in honour of J. Maxwell Miller" (Sheffield Academic Press, 2001), pp.264–6.

Η 21η δυναστεία μετέφερε την πρωτεύουσα της Αιγύπτου στην Τανίς και η πόλη σχεδόν εγκαταλείφθηκε αποτελώντας λατομείο για έτοιμα μνημεία. Σαν πόλη συνεχίζεται να αναφέρεται σε κατάλογους έως την 22α δυναστεία. 

 Ανασκαφές 
Το 1884 ο Πέτριε Φλίντερς ξεκίνησε ανασκαφές στην Τάνις όπου συνεχίστηκαν το 1930 από τον Πιέρ Μοντιέτ. Οι αρχαιολόγοι ανακάλυψαν ότι πολλά ευρήματα δεν ανήκαν στην πόλη αλλά είχαν μεταφερθεί εκεί από την Πι ΡαμεσέJohn Van Seters, "The Geography of the Exodus", in John Andrew Dearman, Matt Patrick Graham, (eds), "The land that I will show you: essays on the history and archaeology of the Ancient Near East in honour of J. Maxwell Miller" (Sheffield Academic Press, 2001), pp.264–6. Στη δεκαετία του 1960 ο Μάνφρεντ Μπίετακ εντόπισε τη θέση της πόλης και ξεκίνησε ανασκαφές. Παρά το γεγονός ότι δεν υπήρχαν ίχνη οποιασδήποτε προηγούμενης κατοίκησης ορατά στην επιφάνεια, οι ανακαλύψεις σύντομα εντόπισαν την πρωτεύουσα των Υκσώς Άβαρις. Η σύγχρονη Καντίρ αναγνωρίστηκε ως περιοχή της πρωτεύουσας του ΡαμσήNile Delta: a review of depositional environments and geological history, Geological Society of London, Special Publications; 1989; v. 41; p. 99-127.

Ο αρχαιολογικός χώρος σήμερα βρίσκεται περίπου 30 χιλιόμετρα νότια της αρχαίας Τανίς και την Άβαρις, και περίπου 2 χλμ νότια του χωριού Καντίρ.

 Παραπομπές 

Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Κατηγορία:Πρωτεύουσες της Αιγύπτου